ชิงร้อยชิงล้าน
ชิงร้อยชิงล้าน เป็นรายการโทรทัศน์ลำดับที่ 2 ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยออกอากาศครั้งแรกเมื่อวันพุธที่ 17 มกราคม พ.ศ. 2533 ทางสถานีโทรทัศน์สีกองทัพบกช่อง 7 หลังจากนั้นได้ย้ายไปออกอากาศทาง สถานีวิทยุโทรทัศน์ไทยทีวีสีช่อง 3 เมื่อวันพุธที่ 7 มกราคม พ.ศ. 2541 หลังจากนั้นได้ย้ายไปออกอากาศทาง สถานีวิทยุโทรทัศน์กองทัพบก ตั้งแต่วันพุธที่ 7 ตุลาคม พ.ศ. 2541 และกลับมาออกอากาศทาง สถานีโทรทัศน์สีกองทัพบกช่อง 7 อีกครั้ง เมื่อวันพุธที่ 11 มกราคม พ.ศ. 2549 โดยมี บริษัท มีเดีย ออฟ มีเดียส์ จำกัด (มหาชน) ร่วมผลิตด้วยจนถึง พ.ศ. 2552 และกลับมาออกอากาศทาง สถานีวิทยุโทรทัศน์ไทยทีวีสีช่อง 3 อีกครั้ง เมื่อวันอาทิตย์ที่ 1 มกราคม พ.ศ. 2555 จนปัจจุบันได้ย้ายมาออกอากาศทาง ช่องเวิร์คพอยท์ ตั้งแต่วันอาทิตย์ที่ 5 กรกฎาคม พ.ศ. 2558 เป็นต้นมา
ชิงร้อยชิงล้าน (ยุคแรก)
ในยุคต่อมา (ตั้งแต่ 5 กุมภาพันธ์ 2535 ถึง ปลายปี 2535) เกมในช่วงนี้จะเหลือผู้เข้าแข่งขันเพียง 2 คู่ และปรับเปลี่ยนกติกาใหม่ โดยมีคำถามทั้งสิ้น 2 ชุด ชุดละ 2 หมวดคำถาม (ชุดแรกคือหมวดที่ 1 และ 2 และชุดที่สองคือ หมวดที่ 3 และ 4) ผู้เข้าแข่งขันมีสิทธิ์เลือกว่าจะเล่นคำถามหมวดใด หลังจากนั้นพิธีกรจะมีข้อมูลหรือหมวดคำถามย่อยให้ผู้เข้าแข่งขันแต่ละคู่ แล้วให้ใครคนใดคนหนึ่งในคู่นี้ผลัดกันตอบ มีทั้งหมด 10 ข้อ ข้อละ 1 คะแนน มีคะแนนเต็ม 20 คะแนน (ชุดที่ 2 จะเป็นข้อละ 2 คะแนน และมีคะแนนเต็ม 40 คะแนน) และมีเวลา 45 วินาที ถ้าใครคนใดคนหนึ่งเกิดคิดไม่ออกนึกไม่ออกว่าจะตอบอะไรให้พูดคำว่า "ชิงร้อยชิงล้าน" คำตอบที่ตอบออกมานั้นถ้าซ้ำกันจะไม่นับ ถ้าตอบผิดก็จะไม่ได้คะแนนด้วย คู่ใดได้คะแนนมากที่สุดจะเข้าไปชิงล้านในรอบสุดท้าย และถ้าคู่ใดที่สามารถทำคะแนนเต็มทั้ง 2 หมวด รวม 60 คะแนน จะได้รับเงินรางวัลพิเศษ 100,000 บาท